આ અંગે સ્ટેન્ડીંગ કમિટિ ચેરમેન ઉદયભાઇ કાનગડે જણાવ્યું હતું કે, તેઓ વોર્ડ નં. ૩ના તિલક પ્લોટ વિસ્તારમાં સ્વચ્છતા ઝુંબેશના નિરીક્ષણ માટે ગયા ત્યારે આ વોર્ડમાં ભાજપના પૂર્વ કોર્પોરેટર રાજુભાઇ અઘેરાની ગ્રાન્ટમાંથી લગાવેલા દિશાસૂચક બોર્ડમાંથી ભાજપના કોર્પોરેટર રાજુભાઇ અઘેરાનું નામ ભુંસી નાંખી અને તેના સ્થાને આ વોર્ડના વર્તમાન કોંગ્રેસના કોર્પોરેટર દિલીપભાઇ આસવાણીનું નામ લખી દેવાયાનું જોવા મળતા આ બાબતે જવાબદાર અધિકારીઓનું ધ્યાન દોરાયું હતું.